
For manye handis and wight
Make an hevy worke light;
Aftir thi good servise
Thi name schal arise,
Mi leve childe.
And what so thi meyne do, aboute hem thou wende,
And as myche as thou maist, be at that oon1 eeade,
And if thou fynde ony defaute, do it soone amee&de
So that thei have tyme and space and may hem defende.
To compelle a dede to be doon, and there be no space,
It is but tyrannye with-out temperaunce and grace,
Mi leve child.
And loke that alle thingis be weel whanne thei her werkis lete,
And take the keies2 in-to thi warde, loke thei ben not forgete ;
And be waar to whom thou trustis, and spare for no qweyntise3,
For myche harme hath falle to them that ben not wise;
But, doughtir, loke that thou be wise3 and do as y thee teche
And trust noon bettir than thi silfj for no fair speche,
Mi leve childe,
And geve thi meyne ther hire at ther tenne day
Whether that thei dwelle stille or thei wende awey,
Doo weel bi hem of thi good that thou hast in welde*,
And than schal thei seie weel of thee, bothe the yonge and oolde \
Thi good name is to thi freendis
Greet ioie and gladnes,
Mi leve childe.
And if thi neigbouris wijf hath on riche a-tire,
Therfore mocke thou ne scorne, brenne not as fier5,
But thanke god of heven for that he hath the gevene,
And so thou schalt, my donghtir, a good lijf lyv[en].
He hath eese at weelde
That thanketh god feele and sedde*,
Mi leve child.
Houswijfli thou schalt goon on the .worke day, [iwis,]
Pride, reste, and ydilnes, makithr onthriftines;
And whanne the holi day is come, weel schalt thou be
The holi day in worschipe, and god wole love thee;
Have in mynde to god is worschip [ay],
For myche pride cometh of the yvel day,

"Whanne thou art a wijf, a neighbore for to be,
Love than weel thi neighboris, as god hath eomaundide j&ee;
/
1 one.        * keys,        * craft.        * control.        * tara aot as fire.

